CELEX: 32021D0593
Language: lv
Date: 2021-04-09 00:00:00
Title: Padomes Lēmums (ES) 2021/593 (2021. gada 9. aprīlis) par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā un Reinas kuģniecības centrālajā komisijā attiecībā uz saskaņotu upju informācijas pakalpojumu standartu pieņemšanu

13.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 125/54
               
            
         PADOMES LĒMUMS (ES) 2021/593
         (2021. gada 9. aprīlis)
         par nostāju, kas Eiropas Savienības vārdā jāieņem Iekšzemes kuģošanas standartu izstrādes Eiropas komitejā un Reinas kuģniecības centrālajā komisijā attiecībā uz saskaņotu upju informācijas pakalpojumu standartu pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 91. panta 1. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Pārskatītā Konvencija par kuģošanu Reinā, kas parakstīta Manheimā 1868. gada 17. oktobrī, kā tā grozīta ar Konvenciju, ar ko groza pārskatīto Konvenciju par kuģošanu Reinā, kura parakstīta Strasbūrā 1963. gada 20. novembrī, stājās spēkā 1967. gada 14. aprīlī (“konvencija”).
                  
               
                     (2)
                  
                  
                     Saskaņā ar konvenciju, Reinas kuģniecības centrālā komisija (“CCNR”) var grozīt tās tiesisko regulējumu saistībā ar upju informācijas pakalpojumiem (“RIS”), izdarot atsauces uz Iekšzemes kuģošanas standartu izstrādes Eiropas komitejas (“CESNI”) pieņemtiem standartiem un padarot tos obligātus konvencijas piemērošanas jomā.
                  
               
                     (3)
                  
                  
                     
                        CESNI tika izveidota 2015. gada 3. jūnijāCCNR ietvaros nolūkā izstrādāt tehniskos standartus dažādām iekšzemes ūdensceļu jomām, īpaši attiecībā uz kuģiem, informācijas tehnoloģijām un apkalpi.
                  
               
                     (4)
                  
                  
                     Savienības darbības iekšzemes kuģošanas nozarē nodrošina vienveidību Savienībā piemērojamo tehnisko specifikāciju izstrādē, jo īpaši attiecībā uz RIS.
                  
               
                     (5)
                  
                  
                     Lai iekšzemes ūdensceļos nodrošinātu efektīvu transportu un drošu kuģošanu, ir svarīgi, ka RIS ir savietojami un, cik iespējams, saskaņoti dažādos juridiskajos režīmos visā Eiropā.
                  
               
                     (6)
                  
                  
                     Gaidāms, ka nākamajā sanāksmē 2021. gada 15. aprīlī, CESNI pieņems Eiropas upju informācijas pakalpojumu standartu 2021/1 (“ES-RIS 2021/1”).
                  
               
                     (7)
                  
                  
                     
                        ES-RIS2021/1 nosaka vienotas tehniskās specifikācijas un standartus, lai atbalstītu RIS un nodrošinātu to sadarbspēju. ES-RIS 2021/1tehniskās specifikācijas un standarti atbilst tām tehniskajām specifikācijām un standartiem, kuru pieņemšana ir noteikta Eiropas Parlamenta un Padomes Direktīvā 2005/44/EK (1), jo īpaši šādās jomās: elektronisko karšu attēlošanas un informācijas sistēmas iekšzemes kuģošanai; elektroniskie kuģu ziņojumi; paziņojumi kapteiņiem; kuģošanas līdzekļu lokalizācijas un līdzsekošanas sistēmas un to iekārtu savietojamība, kuras ir nepieciešamas RIS izmantošanai.
                  
               
                     (8)
                  
                  
                     
                        RIS tehnisko specifikāciju pamatā ir tehniskie principi, kuri izklāstīti Direktīvas 2005/44/EK II pielikumā un kuros ņemts vērā darbs, ko šajā jomā veikušas attiecīgās starptautiskās organizācijas.
                  
               
                     (9)
                  
                  
                     Ir lietderīgi noteikt nostāju, kas Savienības vārdā jāieņem CESNI, jo ES-RIS 2021/1 varēs būtiski ietekmēt Savienības tiesību aktu saturu, proti, saistošās tehniskās specifikācijas, kuras pieņemtas saskaņā ar Direktīvu 2005/44/EK.
                  
               
                     (10)
                  
                  
                     Gaidāms, ka CCNR2021. gada 2. jūnija plenārsēdē pieņems rezolūciju, ar ko grozīs CCNR noteikumus, lai iekļautu atsauci uz ES-RIS 2021/1. Tāpēc ir lietderīgi arī noteikt nostāju, kas Savienības vārdā jāieņem CCNR.
                  
               
                     (11)
                  
                  
                     Savienība nav ne CCNR, ne CESNI locekle. Tāpēc Savienības nostāja, rīkojoties kopīgi Savienības interesēs, būtu jāpauž tām dalībvalstīm, kuras ir minēto struktūru locekles,
                  
               IR PIEŅĒMUSI ŠO LĒMUMU.
         
            1. pants
            
               1.   Nostāja, kas Savienības vārdā jāieņem CESNI attiecībā uz ES-RIS 2021/1 pieņemšanu, ir piekrist tā pieņemšanai.
            
            
               2.   Nostāja, kas Savienības vārdā jāieņem CCNR, ir atbalstīt visus priekšlikumus, ar kuriem CCNR noteikumus saskaņo ar ES-RIS 2021/1.
            
         
         
            2. pants
            
               1.   Šā lēmuma 1. panta 1. punktā izklāstīto nostāju, kopīgi rīkojoties Savienības interesēs, pauž dalībvalstis, kas ir CESNI locekles.
            
            
               2.   Šā lēmuma 1. panta 2. punktā izklāstīto nostāju, kopīgi rīkojoties Savienības interesēs, pauž dalībvalstis, kas ir CCNR locekles.
            
         
         
            3. pants
            Par nenozīmīgām tehniskām izmaiņām 1. pantā noteiktajās nostājās var vienoties bez jauna Padomes lēmuma.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 9. aprīlī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Eiropas Parlamenta un Padomes Direktīva 2005/44/EK (2005. gada 7. septembris) par saskaņotiem upju informācijas pakalpojumiem (RIS) attiecībā uz Kopienas iekšējiem ūdensceļiem (OV L 255, 30.9.2005., 152. lpp.).